Lys lejlighed med god beliggenhed på Christanshavn. Tæt på alt. Lejligheden bar præg af, at den ikke er beboet, men bliver brugt til udlejning. Har derfor ikke den hjemlige charme og hygge man får, ved at bo i private lejligheder. Sengelinned og håndklæder er hvide "hotelagtige". Der var ingen viskestykker i køkkenet. Der er ikke dobbeltseng i værelset, men to enkeltsenge, som står sammen. Der ligger et stort lagen på begge senge, hvilket er uheldigt, da sengene glider fra hinanden. Brusestangen på badeværelset var løs. Vi fandt ingen hynder til stolene på altanen. Vi havde dog et fint ophold på 6 dage. Det er ikke en lejlighed vi kommer tilbage til.